ಕೊರೋನಾ ಸೋಂಕಿತ ಇಬ್ಬರು ವೃದ್ಧರ ಸಾವು ತನಿಖೆಯಲ್ಲಿ ಬಯಲಾಯ್ತು ಭಾರತಿ ಆಸ್ಪತ್ರೆಯ ಕರಾಳ ಮುಖ ಬೆಂಗಳೂರು: ನಗರದ ಭಾರತಿ ಆಸ್ಪತ್ರೆ ಸಿಬ್ಬಂದಿ ಎಸಗಿದ ಕರ್ತವ್ಯ ಲೋಪದ ಪರಿಣಾಮವಾಗಿ ಎರಡು ಅಮಾಯಕ ಜೀವಗಳು ಬಲಿಯಾಗಿವೆ. ಪೊಲೀಸರ ತನಿಖೆ ವೇಳೆ ಈ ಆಸ್ಪತ್ರೆಯ ಕರಾಳ ಮುಖ ಬಯಲಾಗಿದ್ದು, ಬೇಕಾಬಿಟ್ಟಿ ಡಿಸ್ಚಾರ್ಜ್ ಮಾಡಿ ರೋಗಿಗಳ ಸಾವಿಗೆ ಕಾರಣವಾದ ಗಂಭೀರ ಆರೋಪ ಪ್ರಕರಣದ ತನಿಖೆಯಲ್ಲಿ ಉಲ್ಲೇಖವಾಗಿದೆ. ಆಗಿದ್ದೇನು?: ಇದೇ ಮೇ 8 ರಂದು 64 ವರ್ಷದ ವೃದ್ಧೆಯೊಬ್ಬರು ಕೊರೋನಾ ಸೋಂಕಿನ ಕಾರಣ ಭಾರತಿ ಆಸ್ಪತ್ರೆಗೆ ದಾಖಲಾಗಿದ್ದರು. ರೆಮಿಡಿಸಿವರ್ ನೀಡಲು ಪ್ರತಿ ಇಂಜೆಕ್ಷನ್ಗೆ 15 ಸಾವರ ರೂ.ಗಳನ್ನು ಆಸ್ಪತ್ರೆಯವರು ಡಿಮ್ಯಾಂಡ್ ಮಾಡಿದ ಕಾರಣ ವೃದ್ಧೆಯ ಕುಟುಂಬದವರು ಡ್ರಗ್ ಇನ್ಸ್ಪೆಕ್ಟರ್ ಒಬ್ಬರಿಗೆ ದೂರು ನೀಡಿದ್ದಾರೆ. ಬಳಿಕ ಅದೇ ಡ್ರಗ್ ಇನ್ಸ್ಪೆಕ್ಟರ್ ಒದಗಿಸಿದ್ದ ರೆಮಿಡಿಸಿವರನ್ನು ಆಸ್ಪತ್ರೆ ಸಿಬ್ಬಂದಿ ವೃದ್ಧೆಗೆ ಇಂಜೆಕ್ಟ್ ಮಾಡಿದ್ದರು. ಇದೇ ಕೋಪಕ್ಕೆ ಮೇ 9ಕ್ಕೇ ವೃದ್ಧೆಯನ್ನು ಏಕಾಏಕಿ ಡಿಸ್ಚಾರ್ಜ್ ಮಾಡಿದ ಭಾರತಿ ಆಸ್ಪತ್ರೆ ಸಿಬ್ಬಂದಿ, ಡಿಸ್ಚಾರ್ಜ್ ಸಮ್ಮರಿಯಲ್ಲಿ ಎರಡು ರೆಮಿಡಿಸಿವರ್ ನೀಡಿದ್ದಾಗಿ ಸುಳ್ಳು ರಿಪೋರ್ಟ್ ಮಾಡಿದ್ದಾರೆ. ಅಲ್ಲದೇ ಸರ್ಕಾರದ ದರಕ್ಕಿಂತ ಹೆಚ್ಚುವರಿಯಾಗಿ, ಅಂದರೆ ದಿನಕ್ಕೆ 40 ಸಾವಿರ ರೂ.ಗಳನ್ನು ಫೀ ರೂಪದಲ್ಲಿ ಪಡೆದಿದ್ದಾರೆ. ಇದಲ್ಲದೇ ಮತ್ತೊಂದು ಪ್ರಕರಣದಲ್ಲೂ ಉಡಾಫೆ ಪ್ರದರ್ಶನ ಮಾಡಿರುವ ಭಾರತಿ ಆಸ್ಪತ್ರೆ, ಮೇ 6 ರಂದು ಅಡ್ಮಿಟ್ ಆಗಿದ್ದ 52 ವರ್ಷದ ವೃದ್ಧನಿಗೆ ಸರಿಯಾಗಿ ಚಿಕಿತ್ಸೆ ನೀಡದೇ, ಬರಿ ಫೀ ಮಾತ್ರ ಕಟ್ಟಿಸಿಕೊಂಡು ಮೇ 9 ಕ್ಕೆ ಡಿಸ್ಚಾರ್ಜ್ ಮಾಡಿ ಕೈತೊಳೆದುಕೊಂಡಿದೆ. ಡಿಸ್ಚಾರ್ಜ್ ಬಳಿಕ ಮರುದಿನ ಉಸಿರಾಟದ ಸಮಸ್ಯೆ ಎದರುಸಿದ್ದ ಆ ವೃದ್ಧನನ್ನು ಮತ್ತೆ ಆಸ್ಪತ್ರೆಗೆ ಕರೆತಂದಿದ್ದ ಸಿಬ್ಬಂದಿ, ಸರಿಯಾಗಿ ಚಿಕಿತ್ಸೆ ನೀಡಿಲ್ಲ. 8 ಗಂಟೆಗಳ ಕಾಲ ಚಿಕಿತ್ಸೆ ನೀಡದೇ ವೃದ್ಧನ ಸಾವಿಗೆ ಭಾರತಿ ಆಸ್ಪತ್ರೆ ಸಿಬ್ಬಂದಿ ಕಾರಣ ಅನ್ನೊ ಆರೋಪ ವೃದ್ಧನ ಕುಟುಂಬದಿಂದ ಕೇಳಿಬಂದಿದೆ. ಮಾಜಿ ಉಪ ಮೇಯರ್ ಎಸ್.ಹರೀಶ್ ಅವರ ಸಹಾಯದಿಂದ ಈ ಬಗ್ಗೆ ಆಂತರಿಕ ತನಿಖೆ ನಡೆಸುವಂತೆ ಬಿಬಿಎಂಪಿ ಜಂಟಿ ಆಯುಕ್ತರಿಗೆ ದೂರು ನೀಡಿದ್ದ ಎರಡೂ ಕುಟುಂಬಸ್ಥರು, ಈಗ ಅದೇ ತನಿಖಾ ವರದಿ ಆಧರಿಸಿ ವಿಜಯನಗರ ಪೊಲೀಸ್ ಠಾಣೆಯಲ್ಲಿ ದೂರು ದಾಖಲಾಗುವಂತೆ ಮಾಡಿದ್ದಾರೆ. Share Continue Reading